NaiveNeuron/SloPal huggingface dataset:
Sárközy, Irén, poslankyňa NR SR (2018-10-24):
Ďalší bol v rozprave podaný pozmeňujúci návrh pána poslanca Ivana. Dovoľujem si však upozorniť, že nakoľko bol schválený pozmeňujúci návrh pána poslanca Baláža, nemôžme o tomto návrhu hlasovať.
Laššáková, Jana, podpredsedníčka NR SR (2014-11-25):
Na vystúpenie pána poslanca s faktickými poznámkami páni poslanci Novotný, Lipšic a Pellegrini. Končím možnosť prihlásiť sa s faktickými poznámkami. Nech sa páči, pán poslanec Novotný.
Náhlik, Peter, poslanec NR SR (2014-03-25):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
I. Mikloš, poslanec: (2009-04-15):
Tento návrh odôvodňujem tým, že sa výrazne zmenili predpoklady, na ktorých stojí schválený štátny rozpočet, zmenili sa v dôsledku finančnej hospodárskej krízy, ale aj v dôsledku krokov, často nepremyslených krokov a nedostatočných krokov vlády Roberta Fica, ktoré v tejto oblasti robí. Najnovšia prognóza Národnej banky hovorí o tom, že slovenská ekonomika padne do recesie vo výške 2,4 percenta a tomu treba prispôsobiť aj štátny rozpočet. Revidujú sa rozpočty obcí a miest, mala by vláda predložiť revidovaný štátny rozpočet.
Kaliňák, Robert, poslanec NR SR (2018-10-17):
Ďakujem pekne. Vážený pán poslanec, no tak, vy hovoríte o tom, že si to sami robia poslanci, ale ste prvý ten, ktorý v priebehu pár minút dokázal vyurážať úplne všetkých. Takže váš prejav je presne to, čo sám kritizujete. Takže to je prvá z vecí. Druhá z vecí o vašej predstave ako má vyzerať demokracia a parlamentarizmus, svedčí fakt, že no tak si navolíte dve tretiny výboru pre obranu a bezpečnosť a bude. Tak ako tu platia nejaké pravidlá v tomto štáte, aj nejaké zákony a o pomernom zastúpení v parlamente, takže čo si navolíte, môžte, samozrejme, ale potom to už nebude demokracia, ale diktatúra. Tak asi ste sa k tomu práve prihlásili. A po ďalšie vám takisto poviem, že najprv musíte niečo urobiť, aby ste mohli ľudí kritizovať, ktorí niečo vykonali. A to, že máte na niekoho problém v tom, že nejaké veci vyšetroval aj v súvislosti s vašou osobou, je jedna vec, takisto vyšetroval aj v súvislosti s mojou a kohokoľvek inou. Keď príde nejaké podanie, tak je to proste vec, ktorú polícia robí, ale v každom prípade za Tiborom Gašparom sú výsledky. A výsledky v znížení kriminality, výsledky v zlepšení bezpečnosti na cestách, to sú stovky životov, ktoré boli ušetrené. A keď to chcete jedným mávnutím ruky odmietnuť, tak to svedčí iba o vašej neznalosti a v tom, že sa v tom nevyznáte. Každý vedie rezort podľa toho, aká je osobnosť. Ministerka Saková priniesla novú verziu, ktorú chce uplatňovať, a bude ju uplatňovať. Prezident Lúčanský takisto vedie podľa svojich predstáv. Budú všetci zodpovední podľa výsledkov, ktoré budú prezentovať. Ale aby ste dopredu vždy niekoho popravili alebo nepopravili, alebo sa rozhodli, že je to inak, je to presne to, čo sám kritizujete. To znamená, to, čo vyčítate všetkým ostatným, ste v tejto chvíli sám predviedli. Treba sa pozrieť na výsledky a na veci, ktoré sú, nie na stanoviská ľudí, ktorí pre bezpečnosť Slovenska neurobili vôbec nič. Ďakujem.
Baránik, Alojz, poslanec NR SR (2019-09-13):
Ďakujem pekne. Nadviazal by som na kolegu Grendela. Pán kolega Sopko, ten dôvod tej beztrestnosti tejto mafiánskej organizácie, ktorá nám tu vládne, priamo súvisí s tým, prečo pani Monika Jankovská nemohla byť odvolaná. Jej úlohou aj do budúcna je tú beztrestnosť zabezpečovať, a preto nemohla byť odvolaná, preto musel pán premiér vajatať úplne trápne. Pretože za normálnych okolností by sa jej jednoducho zbavil a povedal si, že nič s ňou nechce mať, pretože chce byť za pekného a voľby sú za rohom. Tak by to fungovalo za všetkých okolností, dokonca aj v tom type štátu, ktorý my sme. Ibaže pani Jankovská má plniť i do budúcna veľmi závažné úlohy, a preto bol problém ju označiť za niekoho, kto bol odvolaný z dôvodov, ktoré tu boli dôrazne a mnohokrát uvedené. A ešte by som drobnú poznámku uviedol k tomu Bžánovi. Treba si uvedomiť, že tam nešlo len o to, že bola dohodnutá nejaká úplne až trápne a smiešne vysoká odmena, tam ide o to, že celý ten tzv. spor bol vyfabrikovaný, bol vymyslený len na to, aby sa tá odmena mohla vyplatiť. To si musíme uvedomiť. Kto sa zaujíma o hlbšie detaily tohto, prečo toto takto tvrdím, môže prísť za mnou, ja mu to rád vysvetlím.
Radičová, Iveta, predsedníčka vlády SR (2011-06-30):
Ďakujem veľmi pekne. Vážený pán poslanec, pred rokom sme prevzali Slovenskú republiku dva roky po sebe s veľkým deficitom verejných financií, s rastúcim dlhom štátu, s rastúcou mierou nezamestnanosti, s dvomi tretinami občanov s príjmom pod 500 eur, s vyše 10-percentnou hranicou rizika chudoby. Čo je horšie, klesala zamestnanosť, klesal počet voľných pracovných miest, rástla nezamestnanosť. Prevzali sme krajinu s rastúcim dlhom štátu aj v dôsledku veľmi hlbokej krízy. Samosprávy – mínus 540 mil. eur. Nezaplatené faktúry – mínus 20 mil. eur. V rezorte dopravy celkový dlh železničných firiem takmer 1 mld. eur. V rezorte spravodlivosti dlh vyše 18 mil. eur, boli v ňom dlhy advokátom, znalcom, tlmočníkom, svedkom, dokonca aj dlžoby na odškodnom pre obete trestných činov. V rezorte zdravotníctva – dlh nemocníc 150 mil. eur, dlh Všeobecnej zdravotnej poisťovne 50 mil. eur. Deficit verejných financií sa blížil k 8 percentám. Dlh za roky 2009 a 2010 narástol o takmer polovicu, na 41 % z hrubého domáceho produktu. Keď zoberieme do úvahy, že Slovenská republika vďaka ozdraveným bankám nemusela zachraňovať finančný sektor, nárast dlhu bol nadpriemerný v rámci Európy. A k tomu sa pridali ďalšie problémy. Vláda bude musieť uhradiť... Ja sa ospravedlňujem. Pán podpredseda parlamentu! (Ospravedlňujúci hlas z pléna.) Ďakujem. (Prerušenie vystúpenia predsedajúcim.)
Sulík, Richard, predseda NR SR (2011-09-07):
Ďakujem. Otváram rozpravu, nedostal som žiadnu písomnú prihlášku do rozpravy, pýtam sa, kto sa chce prihlásiť ústne do rozpravy. Jeden poslanec. Uzatváram možnosť sa prihlásiť do rozpravy a slovo má pán poslanec Jarjabek.
Grendel, Gábor, podpredseda NR SR (2022-10-05):
Pán poslanec, reagujte na rečníka, prosím vás.
Laššáková, Jana, podpredsedníčka NR SR (2013-07-01):
Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Martina Chrena a Jany Žitňanskej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Návrh zákona má tlač 572, návrh na jeho pridelenie na prerokovanie výborom je v rozhodnutí č. 549. Dávam slovo poslancovi Martinovi Chrenovi, aby návrh zákona uviedol. Nech sa páči, pán navrhovateľ.
M. Číž, podpredseda NR SR: (2007-03-29):
(Hlasovanie.) Prítomných 131 poslancov, za návrh 107 poslancov, proti 1 poslanec, zdržalo sa 23 poslancov. Tieto návrhy sme schválili.
Gašpar, Tibor, poslanec NR SR (2024-02-27):
Vážený pán predseda, vážené pani poslankyne, páni poslanci, dovoľte, aby som vás informoval o prerokovaní uvedeného návrhu v ústavnoprávnom výbore. Predseda Národnej rady pridelil návrh vlády na skrátené legislatívne konanie na prerokovanie ústavnoprávnemu výboru. Ústavnoprávny výbor návrh prerokoval na 25. schôdzi a odporúčal Národnej rade návrh vlády na skrátené legislatívne konanie schváliť. Tým istým uznesením ma zároveň výbor poveril, aby som pri rokovaní o tomto návrhu plnil úlohu spravodajcu a informoval o výsledku rokovania ústavnoprávneho výboru a určil poslancov Miroslava Čellára, Richarda Eliáša, Richarda Glücka, Zuzanu Plevíkovú, Štefana Gašparoviča a Romana Michelka za náhradníkov spravodajcu. Pán predseda, prosím, otvorte rozpravu.
Bugár, Béla, podpredseda NR SR (2018-06-20):
Pani poslankyňa Grausová tu nie je. Už druhýkrát stráca poradie. Teraz otváram možnosť sa prihlásiť ústne do rozpravy. Ako jediná, končím možnosť sa prihlásiť, pani poslankyňa Verešová, nech sa páči.
Grendel, Gábor, podpredseda NR SR (2021-11-09):
Pani poslankyňa Anna Andrejuvová.
Jurinová, Erika, podpredsedníčka NR SR (2015-06-25):
Ďakujem vám, pán poslanec. Dávam slovo pánovi poslancovi Mikulášovi Hubovi. Ešte, prepáčte, ešte predtým sa spýtam, pán poslanec, takže žiadate hlasovať o nespokojnosti? Ďakujem pekne.
Burian, Jozef, poslanec NR SR (2017-10-19):
Teraz budeme hlasovať o pozmeňujúcich návrhoch pani poslankyne Gaborčákovej. Pán predsedajúci, dajte hlasovať osobitne o bodoch z prvého pozmeňujúceho návrhu pani poslankyne Gaborčákovej, o bode 1, 2, 5, 6, 11, 13, 15, 17, 20 až 23, 25 až 28 pozmeňujúceho návrhu.
Blanár, Juraj, podpredseda NR SR (2020-11-03):
Ďakujem pekne. Poprosím vás, aby ste zaujali miesto určené pre spravodajkyňu v tomto prípade. Otváram rozpravu a zároveň konštatujem, že písomne som neobdržal žiadnu prihlášku a že ako prvý sa prihlásil do rozpravy pán predkladateľ poslanec Gyimesi a potom pani navrhovateľka, teda pardon spravodajkyňa a zároveň skôr, ako im udelím slovo, otváram možnosť, kto má záujem sa prihlásiť do rozpravy ústne, môže tak urobiť teraz. Konštatujem, že nikto. Takže iba dvaja do rozpravy. Ako prvý pán predkladateľ poslanec Gyimesi. Nech sa páči.
Hrušovský, Pavol, podpredseda NR SR (2010-10-12):
Pán poslanec Záhumenský.
Glváč, Martin, podpredseda NR SR (2016-11-25):
Ďakujem, pán poslanec. S faktickými poznámkami traja poslanci, ukončujem možnosť sa prihlásiť s faktickými poznámkami, štyria, pán poslanec Pčolinský... (Reakcia z pléna.) No, takže traja, dobre. Pán poslanec Dostál ako prvý.
Sárközy, Irén, poslankyňa NR SR (2018-10-17):
Ďakujem pekne. Vážený pán predsedajúci, dovoľte mi, prosím, aby určenej spoločnej spravodajkyni výboru predniesť spoločnú správu výborov Národnej rady o prerokovaní návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona: Národná rada Slovenskej republiky uznesením č. 1347 z 18. septembra 2018 pridelila návrh na prerokovanie týmto výborom – pre financie a rozpočet a ústavnoprávnemu výboru. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému návrhu zákona zaujali výbory Národnej rady Slovenskej republiky toto stanovisko: Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 325 a ústavnoprávny výbor, uznesenie č. 445. Z uznesení výborov Národnej rady vedených v bode III tejto spoločnej správy vyplývajú pozmeňujúce a doplňujúce návrhy uvedené v bode IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 329 zo dňa 16. októbra. Týmto uznesením výbor zároveň poveril mňa ako spoločnú spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončila som, otvorte, prosím, rozpravu.
M. Pado, poslanec: (2008-05-14):
Štatistiky, pán poslanec, o svietení Policajný zbor Slovenskej republiky nerobil, zatiaľ čo štatisticky sa vyhodnocujú príčiny dopravných nehôd, kde je aj vysoká rýchlosť. A mňa toto zaujíma, prečo to tam nie je uvedené. Tak nežiadajte to, čo nie je. Pán poslanec Kvorka, viete, nestačí počúvať, treba aj vnímať, pán poslanec. Treba aj vnímať a nevkladať do úst mne to, čo som nepovedal. Budem citovať, čo som povedal. Keby celoročné svietenie platilo už vlani, t. j. v roku 2006, nemusel by podľa Kaliňáka zahynúť napr. šéf Ústavu pamäti národa Ján Langoš. Ja som nepovedal, že za to môže pán minister Kaliňák. Ja som citoval jeho slová, pán poslanec. Takže keď chcete, nech sa páči, reagujte, ako chcete, na čo chcete, len aj vnímajte to, čo rečník, na ktorého chcete reagovať, hovorí. Ďakujem pekne.
Jurinová, Erika, podpredsedníčka NR SR (2015-06-30):
Ďakujem pekne, pán spravodajca, otváram rozpravu. Do rozpravy som dostala dve písomné prihlášky. Pán poslanec Kollár a pán poslanec Jozef Mikloško. Pán poslanec Mikloško, neviem to prečítať, z klubu KDH, áno? Dobre. Takže pán poslanec Mikloško je druhý prihlásený. Dávam zároveň možnosť vystúpiť pánovi poslancovi Kollárovi.
Číž, Miroslav, podpredseda NR SR (2015-07-02):
Ďakujem, pán poslanec. Len teda, či by trošku tichšie ste nemohli kričať, lebo vážne mi to ničí, ako je to príliš nahlas. Ak to ide, ak nie (reakcia z pléna)... Chcel som vás len poprosiť, aby ste trošku potichšie kričali, lebo nedá sa regulovať intenzita mikrofónov. Ak nebudete, vyhovieť tejto požiadavke, no tak nevyhovte, no tak nič sa nedá robiť. Faktické poznámky, poslanci Fecko, Huba, Martvoň, Mičovský, Přidal, Viskupič. Uzatváram možnosť prihlásiť sa s faktickou poznámkou. Slovo má pán poslanec Fecko.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 143, za 130, proti 1, zdržalo sa 11 poslancov, 1 nehlasoval. Návrh sme schválili. Budeme pokračovať v hlasovaní o 12. bode programu, teda o prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 1072. Pán poslanec Kmec, ako spravodajca máte slovo. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 1072.)
J. Brocka, poslanec: (2002-05-16):
Dámy a páni, toto dávať ako jednu z podmienok nároku na rodičovský príspevok, považujem dokonca v rozpore so základnými ľudskými právami. Na to, pán kolega, naozaj nemáme právo ani my v snemovni, ak nechceme, aby tento návrh zákona skončil na Ústavnom súde. Ďalej druhý pozmeňujúci návrh, v ktorom navrhujete zvýšiť rodičovský príspevok o tisíc korún, vláda zvyšuje o tisíc korún. Zdalo by sa, že veď je to taký pekný návrh, ktorý by sme mohli smelo podporiť, ale ja vás rovnako prosím, aby ste zvážili aj tento svoj druhý pozmeňujúci návrh z jedného dôvodu. Ja som v prvom čítaní navrhoval, aby sme sa správali pragmaticky ako členovia vládnej koalície, ale aj všetci poslanci, že ak sa tento rodičovský príspevok päť rokov neupravoval a vláda konečne schválila a poslala do parlamentu návrh, kde zvyšuje tento príspevok, štátny príspevok o tisíc korún, aby sme zmenili účinnosť, že nie od 1. 11., to znamená ako návrh možno budúcej vlády alebo neviem koho, ale že zmeňme ho, nech je od 1. 7. ako zákon o prídavkoch na deti. Ale keďže medzitým pretieklo veľa vody a vláda sa už zaoberala materiálom, možno ste ho dostali do rúk, riziká príjmov štátneho rozpočtu, objavili sa návrhy, návrhy do vlády z ministerstva financií, kde odporúča ministerstvo financií, aby tento zákon ani zákon o prídavkoch na deti parlament neprerokoval. To znamená, aby sme šetrili na deťoch, na rodinách s deťmi. Čiže vás chcem poprosiť, ak chcete, aby prešiel ten vládny návrh aj o prídavkoch na deti, aj o tom tisíckorunovom zvýšení rodičovského príspevku, tak sa skúste správať zodpovedne. A k tretiemu, mohol by som tu ešte povedať, že ak chcete urobiť niečo pre rodiny s deťmi, tak vám navrhujem jeden kompromis. Budeme rokovať o zákone o sociálnom poistení a tam som takisto v prvom čítaní, už som prezradil alebo povedal ten návrh, ktorý chcem uplatňovať, aby sa starostlivosť o nezaopatrené deti započítavala matkám, ktoré sa celodenne o ne starajú (hlasy v sále), až do šesť rokov veku dieťaťa.
Sulík, Richard, predseda NR SR (2011-05-19):
Prosím, hlasujte teraz. (Hlasovanie.) Z prítomných 128 poslancov hlasovalo za 93, zdržalo sa 13, nehlasovalo 22. Národná rada pridelila návrh tohto zákona výborom, určila gestorský výbor a príslušné lehoty. Pokračujeme posledným hlasovaním v prvom čítaní, a to o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 131/2010 Z. z. o pohrebníctve (tlač 336) . Spravodajcom je člen výboru pre zdravotníctvo poslanec Peter Kalist. Prosím, uveďte hlasovanie.
Hrušovský, Pavol, predseda NR SR (2011-11-29):
Panie poslankyne, páni poslanci, pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , ktorý prerokovávame ako tlač 583. Poprosím teraz pani poslankyňu Aštaryovú, aby z poverenia výboru pre financie a rozpočet Národnú radu informovala o návrhoch uznesení k prerokovávanému návrhu zákona. Nech sa páči, pani poslankyňa.
Laurenčík, Milan, podpredseda NR SR (2020-09-24):
Chcete reagovať, pán poslanec, na faktickú? Nie. Teraz sa pýtam, či sa niekto hlási do rozpravy ústne. Konštatujem, že nie, vyhlasujem rozpravu za skončenú. Chce k rozprave zaujať stanovisko navrhovateľ? Nechce. Žiada si k rozprave zaujať stanovisko spravodajca? Ani ten, takže prerušujem rokovanie o tomto programe, o tomto bode programu. Vážené panie poslankyne, páni poslanci, mali by sme pokračovať v prerušenej rozprave o zahraničnej a európskej politike Slovenskej republiky v roku 2020, tlač 162. Minister tu doteraz bol, tak idem ho skúsiť, skúsiť nájsť. Minútovú prestávku vyhlasujem. (Prestávka.) (Po prestávke.)
Svrček, Miloš, poslanec NR SR (2023-02-02):
Pán predseda, prosím, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh ústavného zákona do 32 dní od jeho prerokovania v prvom čítaní.
B. Bugár, podpredseda NR SR: (2002-11-07):
Takže prerušujem rokovanie o tomto bode programu. Budeme pokračovať prvým čítaním o vládnom návrhu zákona... (Hlasy z pléna.) Neexistuje. Pán predseda Najvyššieho súdu, nemôžete reagovať, rozprava už bola uzatvorená, len v rámci rozpravy môžete reagovať. Budeme pokračovať prvým čítaním o vládnom návrhu zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona č. 154/2001 Z. z. o prokurátoroch a právnych čakateľoch prokuratúry . Vládny návrh zákona ste dostali ako tlač 72 a jeho rozdelenie pre výbory na prerokovanie máte v rozhodnutí č. 46. Pán podpredseda vlády a minister, nech sa páči, môžete odôvodniť návrh vládneho zákona.
Bugár, Béla, podpredseda NR SR (2016-04-18):
Pán poslanec Osuský, upozorňujem vás, že v rokovacej sále sa netelefonuje, máte to v rokovacom poriadku. Ďalej vystúpi pán poslanec Jarjabek.
M. Urbáni, poslanec: (2007-05-18):
K pánovi Mikloškovi. Vaše politické názory, pán kolega Mikloško, so všetkou úctou, už sú petrifikované a nebudem sa k nim vyjadrovať. Ďakujem.
B. Bugár, podpredseda NR SR: (2004-05-13):
(Hlasovanie.) Prítomných je 134 poslancov, za návrh 100, proti 33, zdržal sa 1. Konštatujem, že tento návrh vrátený prezidentom Slovenskej republiky sme schválili. Pristúpime k hlasovaniu o vládnom návrhu zákona o transformácii Slovenskej pošty, štátny podnik (tlač 550). Spoločným spravodajcom je pán poslanec Jasovský, ktorému teraz dávam slovo. Nech sa páči.
Nash, Natália, poslankyňa NR SR (2024-02-01):
Ďakujem pekne za slovo. Ďakujem, pán kolega Hajko, za váš príspevok. Ja som veľmi rada, že ste sa opäť vrátili k skrátenému legislatívnemu konaniu, aj k tomu, aké je neprípustné mať takéto skrátené legislatívne konanie k takto dôležitému návrhu a o takto dôležitých rozsiahlych zmenách Trestného zákona. Naozaj mi prišlo úsmevné, keď ste hovorili o aklamácii ako o nejakom, že by sme vyjadrili k tomuto návrhu nejaký spontánny súhlas, že by tu bolo nejaké wau, hej, tak, tak od toho sme na, na dva vesmíre pri tomto návrhu, rovnako ako od nejakého konsenzu, čo by bol taký akože tichší súhlas alebo zhoda. Dokonca oni sa, oni premárnili šancu na kompromis, na kompromis, že by priniesli naozaj pozmeňovák, o ktorom by sa dalo diskutovať. Lenže oni priniesli pozmeňovák pána Gašpara, ktorý, ktorý je, je, vlastne úplne v ničom nie je lepší ako ten návrh samotný, hej? Oni tam premlčacie lehoty nechávajú bez zmien, výšku škody, maximálne kozmeticky tam nejaké tie horné hranice trošku posunuli, chcú stále zrušiť Úrad špeciálnej prokuratúry, takže ten, ten pozmeňovák je ďalšia premárnená šanca na kompromis. Ale čo sa im teda podarilo, keď nie konsenzus a kompromis, tak podarilo sa im vyvolať obrovský odpor a ten odpor uvidia aj dnes večer na námestiach slovenských miest. Ten odpor vidíme aj v pripomienkach odbornej verejnosti k tomuto návrhu, od Rady prokurátorov, od európskych inštitúcií: od Európskeho parlamentu, od Európskej komisie, od Európskej prokuratúry. Jednoducho ten návrh je jeden veľký paškvil. Ďakujem.
Blanár, Juraj, podpredseda NR SR (2021-12-02):
Pán poslanec Mizík s faktickou poznámkou.
Bugár, Béla, podpredseda NR SR (2017-03-22):
Prezentujme sa a hlasujeme. (Hlasovanie.) Prítomných 143 poslancov, za 77, proti 39, zdržalo sa 26 poslancov, 1 nehlasoval. Konštatujem, že návrh zákona bol schválený . Teraz budeme hlasovať v druhom čítaní o vládnom návrhu zákona, ktorým sa mení zákon č. 461/2003 Z. z. o sociálnom poistení (tlač 345). Pán poslanec Burian ako spravodajca, nech sa páči, môžte uvádzať jednotlivé hlasovania. (Hlasovanie o vládnom návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 345.)
Laššáková, Jana, podpredsedníčka NR SR (2015-11-27):
Pán poslanec, o tomto vašom návrhu ani pánovom Brockovom nedám hlasovať, pretože predsedajúci, predsedajúci...
P. Hrušovský, predseda NR SR: (2003-10-21):
(Hlasovanie.) 125 prítomných, 88 za návrh, 15 proti, 18 sa zdržalo, 4 nehlasovali. Návrh sme schválili. Pán poslanec Kiňo. Zapnite pána poslanca Kiňu. I. Kiňo, poslanec: No už som tam, ale pri hlasovaní mi nešla karta, čiže pokiaľ by sa dalo opakovať hlasovanie. Karta mi nefungovala, som hlasoval, a „insert card“ ukazovalo.
Jurinová, Erika, podpredsedníčka NR SR (2015-05-14):
Teraz dávam slovo spravodajcovi, ak chce zaujať stanovisko. Nechce zaujať stanovisko. Prerušujem rokovanie o tomto bode programu. Ďalej nasleduje druhé čítanie o vládnom návrhu zákona o registri adries a o zmene a doplnení niektorých zákonov . Vládny návrh zákona má parlamentnú tlač 1408. Spoločná správa výborov má tlač 1408a. Opäť dávam slovo pánovi podpredsedovi vlády Robertovi Kaliňákovi, aby návrh zákona zdôvodnil.
Glváč, Martin, podpredseda NR SR (2019-09-19):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi, nech sa páči.
K. Tóthová, poslankyňa: (2007-05-15):
A pokiaľ sa hovorilo o flexibilite trhu práce, áno, je to želateľný cieľ, má to výhody, so všetkým súhlasím, čo pani exministerka hovorila, ale z tejto skutočnosti nemožno vyvodiť flexibilitu ekonomického postavenia zamestnávateľa... (Prerušenie vystúpenia časomierou.)
Laurenčík, Milan, poslanec NR SR (2019-05-22):
Ďakujem za slovo. Vážená pani podpredsedníčka, vážení členovia vlády, kolegyne, kolegovia, pôvodne som myslel, že svoju interpeláciu odovzdám iba na podateľni, ale keďže je tu pán minister, tak si ju dovolím aj predniesť v pléne. Interpelácia je na pána ministra dopravy a výstavby Slovenskej republiky vo veci opráv mostov na ceste 1/18 v katastri obce Strečno. Vážený pán minister, z médií sme sa vlani dozvedeli informáciu, že už počas mesiaca júl 2018 sa začne s očakávanou opravou mostov v katastri obce Strečno na ceste 1/18. Jedná sa o mosty č. 266 a 269. Od tej doby uplynie onedlho rok a oprava mostov sa nekoná. Vzhľadom k tomu, že táto cesta je výnimočne frekventovaná a denne po nej prejde cca 32-tisíc áut vrátane kamiónov a autobusov, vznikajú občanom dotknutých obcí odôvodnené obavy pri riešení obchádzkových trás. V tejto lokalite veľa možností na obchádzku nie je. Jedna možnosť je presunúť časť dopravy cez obec Strečno a druhá možnosť je odklon dopravy na obchádzkovú trasu cez Terchovú. Nehovoriac o tom, že opäť začína letná turistická sezóna, kedy sa počet vozidiel určite zvýši. Pri tejto príležitosti mi dovoľte položiť vám nasledovné otázky: 1. V akom štádiu je realizácia predmetnej stavby, modernizácia a rekonštrukcia mostov a ciest 1. triedy 2. fáza v Žilinskom a Trenčianskom kraji? Jedná sa o mosty 1/18 Strečno, most 266 a 269. 2. V akom režime bude zabezpečená doprava týmto úsekom počas prác? 3. Na akú dlhú dobu sú plánované práce na oprave a s tým spojené dopravné obmedzenia? 4. Začne sa s prácami už tento rok? Ak áno, tak kedy? 5. A posledná otázka: dokedy musí zhotoviteľ ukončiť práce? Aký má termín dokončenia stavby? Ďakujem za pozornosť.
Jurinová, Erika, podpredsedníčka NR SR (2013-06-20):
Pán poslanec, chcete reagovať? Treba stlačiť tlačidlo tri. Ďakujem. Nech sa páči, máte slovo. Pán poslanec Mikloško má slovo.
Duchoň, Daniel, poslanec NR SR (2012-06-26):
Ďakujem, ja len naozaj jednu faktickú poznámku, že v prípade pána magistra Tótha, tento sa bol osobne predstaviť na, pri rokovaní na výbore pre financie a rozpočet. Mal tam krátky výstup, na základe ktorého ja osobne som zhodnotil, teda že je to človek odborne na mieste. Ale možno chápem aj dôvody, že by asi viacerí chceli počuť jeho vystúpenie tu v pléne. Ďakujem.
Hlina, Alojz, poslanec NR SR (2012-06-27):
Dobrý deň prajem. Vážená pani predsedajúca, vážený pán predkladateľ, bývalý predseda, vážení kolegovia, chcem povedať k tejto vážnej téme, konečne to už zrušme. Naozaj ma to otravuje, otravuje ma to už počúvať, že to a hento a tamto, otravuje má tá rétorika, že pomaly všeliekom pre Slovensko bude zrušenie imunity, otravuje má to podsúvanie, že babka vo Svidníku keď sa to dozvie, tak vybehne na námestie a bude kričať hurá, otravuje ma to, ako je to niekoho referátom, zrušme to a bude pokoj, bude kľud, prestane nás to otravovať. Za mňa môžem povedať, že ja s tým nemám najmenší problém, za to zahlasovať, aby sme to zrušili. Zrušme to a bude pokoj. A keď to zrušíme, tak zistíme, že sa nič zázračné neudeje. V deň, keď sa to zruší, nezatmie sa Slnko, nezlacnie benzín a ráno, keď sa ľudia zobudia, tak tí šťastnejší pôjdu do práce, tí menej šťastní na úrad práce, nič sa nestane. A ľudia to zistia veľmi rýchlo a potom konečne môžeme očistiť debatu od rôznych toxických nánosov a môžeme sa venovať práci. Zrušme to, aby sme sa už v nejakých televíznych príspevkoch nemuseli pozerať na rôznych exotov s priblblým úsmevom, ktorí hovoria, že majú imunitu. Zrušme to a, hotovo, uvidíme, ináč, aj potom, že zostane v palebných zásobníkoch niektorých našich kolegov. Ja sa totižto tiež ráno môžem zobudiť a chcieť, aby bolo nebo modrejšie, môžem chcieť, aby poslanci pracovali aj v nedeľu a KDH aj cez sviatky. Môžem to chcieť, to mi nikto nezakáže. Ale kto by tomu dal váhu? Váha vášho chcenia zodpovedá počtu hlasov, ktoré viete presvedčiť. Odmietam trávenie studne, že kto a kedy s kým prišiel ako prvý. Tieto preteky sú smiešne. Za to, aby tento návrh prešiel, musí zahlasovať ak sa nemýlim 90 poslancov. Postavte sa tu, prosím, tí, ktorí majú tú silu, že disponujú toľkými hlasmi. Ak tu niekto taký je, nech sa postaví za tento pult a môže kľudne povedať, vážení, ja a ľudia, ktorých som presvedčil, sme dokázali zrušiť imunitu. Ak tu takýto pán alebo dáma nie je, tak buďme pokorní, stíšme sa, zrušme to, zahlasujme, prípadne si potom podajme ruky, nehľadajme víťazov, nehľadajme porazených. Ďakujem.
V. Veteška, podpredseda NR SR: (2007-03-20):
Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Márii Sabolovej. Nech sa páči.
V. Veteška, podpredseda NR SR: (2005-05-12):
A. Hajduk, poslanec: Ďakujem pekne za slovo, ja pánovi poslancovi Jarjabkovi možno chcem len pripomenúť, že zdá sa, že mu unikli pri súvislosti s prípravou svojho vystúpenia niektoré základné informácie, a na o ho chcem trebárs aj týmto spôsobom upozorniť, totiž, pán poslanec, obsah učiva obsiahnutý v učebných osnovách jednotlivých predmetoch sa počas celého štúdia žiakov maturitných ročníkov nemenil. Podstatná časť sa týka formy skúšania, a to zloženia maturitnej komisie a počtu predmetov, z ktorých boli žiaci, mali konať maturitnú skúšku. Jedným z cieľov novej koncepcie je zobjektívnenie vedomostí a zručností žiakov, aby vysoké školy a iní odberatelia mali záruku, že vedomosti a zručnosti sú na maturitnom vysvedčení ohodnotené objektívne. Čo predchádzajúca koncepcia nezabezpečovala. Pre vašu informáciu, ministerstvo realizovalo nový model maturitných skúšok, schválilo v roku 2001. A prakticky v minulom školskom roku 2003/2004 vlastne uskutočnilo generálnu skúšku z niektorých predmetov externej časti v Žilinskom a Bratislavskom kraji. Takže ja si myslím, že ministerstvo naozaj testovalo túto novú reformu a je to úplne bežná vec, že môže dôjsť aj k nejakým drobným chybám, ale, jednoducho, postupne sa dolaďuje a ja si myslím, že zásadná reforma je dobrá a principiálna. Ďakujem.
Ďuriš Nicholsonová, Lucia, podpredsedníčka NR SR (2018-03-13):
Otváram všeobecnú rozpravu. Od nikoho neprišla písomná prihláška, otváram možnosť prihlásiť sa ústne. (Reakcia z pléna.) Končím možnosť prihlásiť sa do rozpravy. Opäť nikto. Vyhlasujem všeobecnú rozpravu k tomuto bodu za skončenú a zároveň prerušujem rokovanie o tomto bode programu. Teraz mala nasledovať mimoriadna správa verejného ochrancu práv (pod tlačou 873). Vzhľadom na to, že gestorský výbor o tejto správe ešte nerokoval, prerokujeme ju zajtra 14. marca o 14. 00 hod. Pristúpime k prerokovaniu návrhu Štatútu Rady pre štátnu službu. Návrh má parlamentnú tlač 857. Dávam slovo predsedníčke výboru pre sociálne veci pani poslankyni Bašistovej. Tá tu nie je, takže tento bod stráca poradie. Pristúpime... (Predsedajúca sa rozlúčila s predkladateľkou.) Teraz pristúpime k prvému čítaniu o návrhu poslancov Tibora Bernaťáka, Evy Smolíkovej a Stanislava Kmeca na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má tlač 875, návrh na jeho pridelenie na prerokovanie výborom je v rozhodnutí pod č. 909. Nech sa páči, pán poslanec Tibor Bernaťák, môžte uviesť predmetný návrh zákona. (Rokovanie o návrhu poslancov Národnej rady Slovenskej republiky Tibora Bernaťáka, Evy Smolíkovej a Stanislava Kmeca na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. a ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 875.)
Hrnčiar, Andrej, podpredseda NR SR (2017-05-12):
Pán poslanec Sopko.
M. Číž, podpredseda NR SR: (2008-09-12):
Teraz má slovo pán poslanec Viliam Jasaň.
V. Veteška, podpredseda NR SR: (2007-01-30):
Pristúpime k prvému čítaniu o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 177). Návrh na jeho pridelenie máte v rozhodnutí č. 180. Prosím ministra hospodárstva Slovenskej republiky pána Ľubomíra Jahnátka, aby tento vládny návrh zákona uviedol.
Zmajkovičová, Renáta, podpredsedníčka NR SR (2012-07-24):
S faktickými poznámkami traja poslanci. Uzatváram možnosť faktických poznámok. Pán poslanec Viskupič.
Matejička, Vladimír, poslanec NR SR (2012-07-26):
Ďakujem za slovo, pán predseda. V rozprave nevystúpil žiaden poslanec. Prosím, pán predseda, dajte hlasovať o návrhu tohto uznesenia.
Paška Pavol, predseda NR SR (2014-01-28):
Hlasujeme. (Hlasovanie.) 144 prítomných, 137 za, 5 sa zdržali, 2 nehlasovali. Návrh sme pridelili výborom a určili lehotu na prerokovanie. Pán poslanec Šuca uvedie v prvom čítaní hlasovanie o vládnom návrhu zákona č. 321 o ozbrojených silách, je to tlač 815. (Hlasovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov , tlač 815.)
Susko, Boris, poslanec NR SR (2014-07-04):
Ďakujem veľmi pekne za slovo, pani predsedajúca. No musím povedať, pán poslanec Kaník, že to, čo ste povedali, nebola vôbec, ale vôbec pravda, že prišlo z najvyšších miest nejaké usmernenie, že vaše návrhy nemajú byť podporené. Vaše návrhy potom, ako boli predložené, boli podrobené prísnej právnej kritike v rámci predkladateľov a v rámci právnikov, ktorí v poslaneckom klube v SMER-e sú. Ak si pamätáte, vy ste návrh, ktorý bol v tom prvom návrhu, predkladali už na komisii na ústavnoprávnom výbore, ktorá sa zišla k tomuto návrhu zákona, a už tam sme to kritizovali, odmietli aj s pánom ministrom. Takže nie je pravda, že pán minister by o tom nevedel. Vedel o tom a odmietol to už na tej komisii, a vy ste to napriek tomu podali. A aby som bol konkrétny, ste povedali, že týmto návrhom sa zavádzajú alebo by sa mali zaviesť presnejšie kritériá. Tak ja len na ozrejmenie veci presne poviem, že čo sa zmenilo. Oproti schválenému stavu vy ste navrhovali do tohto ustanovenia vložiť tri slová – nič iné, nič viac a nič menej, tri slová –, a to v kritériách, kde sa hovorí, že sa bude preskúmavať, či sudca nemá obchodné, majetkové alebo finančné vzťahy s osobami z prostredia organizovaného zločinu, vy ste tam chceli doplniť „blízke osobné priateľské vzťahy“, to bola jediná zmena. Lenže keď sa na to pozrieme ako právnici, tak musím konštatovať, že to je tak široký a vágny pojem. Čo je blízky osobný priateľský vzťah? Je to, že sú susedia? Je to, že sedia v kaviarni vedľa pri stole? Čo je blízky osobný priateľský vzťah? To je tak široký a nedefinovateľný pojem, že len veľmi ťažko by sa niečo také preukazovalo, a preto sme to odmietli a považovali sme to za dostatočné, že sa bude skúmať, že nemá žiadne obchodné ani majetkové a finančné vzťahy... (Prerušenie vystúpenia časomerom.)
Sulík, Richard, predseda NR SR (2010-12-01):
Prosím, hlasujte teraz o bode č. 3 zo spoločnej správy. (Hlasovanie.) Prítomných 147 poslancov, hlasovali 4 za, 73 proti, 69 sa zdržalo, 1 nehlasoval. Bod 3 zo spoločnej správy nebol schválený.
Laurenčík, Milan, podpredseda NR SR (2020-07-23):
Pani poslankyňa Lucia Drábiková.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 79 poslancov, proti 17 poslancov, zdržalo sa 36 poslancov. Konštatujem, že tento návrh spravodajcu sme schválili. Pristúpime teda k tretiemu čítaniu . O tomto návrhu zákona otváram rozpravu v rámci tretieho čítania. Pýtam sa, či niekto chce predložiť návrhy v zmysle § 85 zákona o rokovacom poriadku. Pokiaľ nie, vyhlasujem rozpravu za skončenú. Pán spravodajca, máte slovo.
Viskupič, Marián, poslanec NR SR (2020-11-05):
Ďakujem pekne. Vážený pán predsedajúci, dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 198, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu o prerokovaní vyššie uvedeného návrhu zákona. Národná rada uznesením č. 252 zo 16. septembra 2020 pridelila tento vládny návrh zákona výborom, nasledovným výborom: výboru pre financie a rozpočet a ústavnoprávnemu výboru. Zároveň určila výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory nasledovné stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 81 zo dňa 15. októbra 2020 a ústavnoprávny výbor uznesením č. 112 zo dňa 13. októbra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov k danému vládnemu návrhu zákona odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní tohto vládneho návrhu zákona bola schválená uznesením gestorského výboru č. 93 z 20. októbra 2020. Týmto uznesením ma zároveň výbor poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, skončil som. Pán predsedajúci, otvorte, prosím, rozpravu.
Paška, Pavol, predseda NR SR (2013-03-21):
(Hlasovanie.) 140 prítomných, 82 za, 49 proti, 9 sa zdržalo. Návrh sme postúpili do druhého čítania.
Klus, Martin, podpredseda NR SR (2019-10-24):
Máte záujem o odpoveď, pán minister?
Gašpar, Tibor, poslanec NR SR (2024-02-08):
Teraz, prosím, dajte hlasovať o bode 46 pozmeňujúceho návrhu poslanca Matoviča.
Paška, Pavol, predseda NR SR (2012-10-18):
Hlasujeme. (Hlasovanie.) 135 prítomných, 56 za, 77 proti, 2 sa zdržali. Tento návrh sme neschválili.
Kuffa, Štefan, poslanec NR SR (2014-06-27):
Vážená pani podpredsedníčka, milé kolegyne, navrhovateľka, kolegovia, dovoľte mi, aby som vystúpil ako spravodajca. Ale v úvode si dovolím takto povedať, ja už druhého europoslanca takto vyprevádzam do toho Bruselu naposledy. (Povedané so smiechom.) Tak mám zase tú česť, mám šťastie veľké, nech ti Pán Boh žehná, aj dobre reprezentuj našu krajinu v tom Bruseli. A naozaj aj tie hodnoty, ktorými vlastne, aj na ktorých by mala Európa teda stáť, aby sme to naozaj dokázali presadzovať, aj naša krajina, keď má len tam aj tých 13 poslancov, ale nech ten hlas je tam silný a opravdivý. Držím ti palce. V súlade s § 73 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1058). Predkladám informáciu k predloženému návrhu zákona. Návrh spĺňa záležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014 od prerokovania návrhu zákona v Národnej rade v prvom čítaní. Prosím, pani predsedajúca, otvorte rozpravu.
Blaha, Ľuboš, podpredseda NR SR (2023-12-13):
Pán poslanec Peter Pollák.
Jurinová, Erika, podpredsedníčka NR SR (2014-11-08):
Pán poslanec Kaník.
Fořt, Stanislav, poslanec NR SR (2010-12-16):
Mňa vo vašej reči, v ktorej ste sa nie veľmi venovali diaľniciam, zaujal ten výrok, keď ste povedali niečo v zmysle, že škoda, že tu nebola SaS-ka, keď sa stavalo Branisko, tak áno, mnohí sme vstupovali do politiky s tým, že boli sme rozčarovaní z toho, že občan si nemá z čoho vybrať a musí voliť medzi väčším a menším zlom. Aj preto sme tu nové tváre, sme tu strana, ktorá nemá maslo na hlave, a dneska už v tej politike sme a sme tu práve preto, aby nebolo žiadne ďalšie Branisko ani niečo iné. A aj preto ste si vypočuli to argumentárium pána Sulíka, ktorý za nás zhrnul práve to, prečo sme v politike, a to je to, aby neboli občania ďalej okrádaní. Takže preto tu sme a som rád, že ste rád, že už vám v politike nebudeme chýbať. Ďakujem. (Potlesk.)
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 147 poslancov, za 122, proti 14, 11 sa zdržali. Konštatujem, že správu sme zobrali na vedomie. Prosím teraz pána poslanca Grendela, aby uviedol hlasovanie o návrhu uznesenia k správe o činnosti Slovenskej informačnej služby za rok 2016. (Hlasovanie o Správe o činnosti Slovenskej informačnej služby v roku 2016 .)
Ďuriš Nicholsonová, Lucia, podpredsedníčka NR SR (2016-10-20):
Pani poslankyňa Jurinová.
M. Číž, podpredseda NR SR: (2007-05-16):
Slovo má pani Belásová.
Grendel, Gábor, podpredseda NR SR (2022-11-08):
Pristúpime teraz k rokovaniu o petícii Jednoty dôchodcov na Slovensku podanej Národnej rade Slovenskej republiky 13. septembra 2022 s názvom „Aj seniori chcú dôstojne žiť“. Petícia je uverejnená ako tlač 1268 a správa výboru ako tlač 1268a. Dávam slovo spravodajcovi, predsedovi výboru pre sociálne veci pánovi poslancovi Vladimírovi Ledeckému a prosím ho, aby podal správu o prerokovaní petície vo výbore a predložil návrh na uznesenie Národnej rady.
Danko, Andrej, predseda NR SR (2018-01-30):
Pán minister, prepáčte, poprosím o kľud v rokovacej sále, aby pán minister mohol v kľude prečítať správu. Ďakujem.
Blanár, Juraj, podpredseda NR SR (2021-11-04):
Ďalšiu otázku, v poradí piatu, položil pán poslanec Vladimír Ledecký ministrovi životného prostredia Jánovi Budajovi. Konštatujem však, že pán poslanec sa nenachádza v rokovacej sále, takže jeho otázka prepadáva. A pristúpime k šiestej otázke, ktorú položil pán poslanec Tomáš Valášek ministerke kultúry, a táto otázka znie: „Ministerstvo kultúry nedostalo vyčlenené žiadne prostriedky z Plánu obnovy, premiér Eduard Heger a ministerka kultúry opakovane prezentovali, že ministerstvo kultúry dostane namiesto toho navýšenie zo štátneho rozpočtu. Prečo sa toto navýšenie neodrazilo v rozpočte na rok 2022 ani vo výhľadovom rozpočte?“ Nech sa páči, pani ministerka, máte slovo.
Laurenčík, Milan, podpredseda NR SR (2021-09-29):
Faktickú poznámku má pripravenú aj pán poslanec Tomáš Taraba, nech sa páči.
Danko, Andrej, predseda NR SR (2017-06-15):
Ospravedlňujem sa. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásenia do rozpravy ústne a vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nie. Chce sa vyjadriť k rozprave pán spravodajca? Nie. Prerušujem rokovanie o tomtom bode programu. Pokračujeme prvým čítaním o návrhu skupiny poslancov na vydanie zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Návrh zákona je pod tlačou 582, návrh na jeho pridelenie na prerokovanie výborom je v rozhodnutí č. 600. Dávam slovo poslancovi Marekovi Krajčímu, aby za skupinu poslancov uviedol návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 582.)
J. Tkáčová, poslankyňa: (2003-07-03):
Vážený pán minister, ďakujem vám za vašu odpoveď. Túto otázku som vám položila aj preto, že do nášho výboru pre pôdohospodárstvo dochádzajú ozaj rozdielne informácie ohľadom čerpania prostriedkov z predvstupových fondov hlavne SAPARD. Sú rôzne, aj ich interpretácia je následne rôzna. A ďalším dôvodom mojej otázky je aj fakt, že 17. júna 2003 Slovensko dostalo list od Európskej komisie, kde na základe tzv. monitorovacích tabuliek vyplýva, že Slovensko mešká pri budovaní orgánov a štruktúr potrebných na čerpanie prostriedkov z Európskej únie. V kapitole poľnohospodárstvo ide hlavne o platobnú agentúru a kontrolný administratívny systém tzv. IACS. Preto moja doplňujúca otázka je, v akej fáze je budovanie platobnej agentúry a IACS-u a či nie je vyplácanie priamych platieb v roku 2004 ohrozené. Ďakujem. Z. Martináková, podpredsedníčka NR SR: Nech sa páči, pán minister, môžete odpovedať na doplňujúcu otázku.
V. Veteška, podpredseda NR SR: (2005-05-19):
R. Vavrík, poslanec: Vážený pán podpredseda Národnej rady, ctené kolegyne, kolegovia, pán kolega predkladateľ, dovoľte mi, aby som z poverenia výboru pre obranu a bezpečnosť vám uviedol spravodajskú informáciu k predmetnému návrhu novely zákona o ochrane súkromia. Konštatujem, že predložený návrh spĺňa po formálno-právnej stránke všetky náležitosti, ktoré predpokladá zákon o rokovacom poriadku. A takisto aj náležitosti, ktoré sú stanovené v legislatívnych pravidlách. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla podľa § 73 ods. 3 písm. c) rokovacieho poriadku a tento návrh prerokovala v druhom čítaní. V súlade s rozhodnutím pána predsedu Národnej rady ďalej navrhujme, aby predmetný návrh prerokovali tri výbory, konkrétne ústavnoprávny výbor, Osobitný kontrolný výbor Národnej rady pre kontrolu činnosti vojenského spravodajstva a Výbor Národnej rady Slovenskej republiky pre obranu a bezpečnosť. Za gestorský výbor navrhujem určiť výbor pre obranu a bezpečnosť. Ďalej chcem navrhnúť, aby tento návrh prerokovali určené výbory, do 19. júna budúceho mesiaca teda, myslím, a gestorský výbor do 20. júna tohto roku. To je všetko zo spravodajskej informácie. Pán predseda, ďakujem za slovo a prosím, aby ste otvorili rozpravu.
Paška, Pavol, predseda NR SR (2014-07-02):
Pán poslanec Chren, reakcia.
Laššáková, Jana, podpredsedníčka NR SR (2015-05-21):
Pán poslanec Hlina, nech sa páči.
T. Glenda, poslanec: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 10. júna 2009 a v gestorskom výbore do 12. júna 2009.
Sulík, Richard, predseda NR SR (2011-02-03):
Tridsaťpäť ods. 5, vravíte, tak nech sa páči. Pán Paška, nemôžete žiadať, keď nemôžete, no. Poďte. (Ruch v rokovacej sále.) Nech sa páči, slovo má, pán poslanec Paška.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 145 poslancov, za 24, proti 71, zdržalo sa 31, 9 nehlasovali. Návrh sme neschválili. Prosím teraz pána poslanca Tittela, aby uviedol hlasovanie v prvom čítaní o návrhu poslancov Kotlebu, Uhríka, Moru na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska (tlač 592). (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka a Jána Moru na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska v znení neskorších predpisov , tlač 592.)
Paška, Pavol, predseda NR SR (2013-06-25):
Pán poslanec Sulík.
Grendel, Gábor, podpredseda NR SR (2022-05-19):
Osem faktických poznámok na vystúpenie pani ministerky. Končím možnosť, no tak dvanásť, a teraz naozaj končím možnosť prihlásiť sa s faktickými poznámkami. Ako prvý pán poslanec Jozef Pročko.